
(Különleges jogalkotási eljárás – konzultáció)
Az Európai Parlament,
–	tekintettel a Bizottság Tanácshoz intézett javaslatára (COM(2024)0316),
–	tekintettel az Európai Unió működéséről szóló szerződés 77. cikkének (3) bekezdésére, amelynek megfelelően a Tanács konzultált a Parlamenttel (C10-0112/2024),
–	tekintettel eljárási szabályzata 84. cikkére,
–	tekintettel az Állampolgári Jogi, Bel- és Igazságügyi Bizottság jelentésére (A10-0041/2025),
1.	jóváhagyja a Bizottság javaslatát annak módosított formájában;
2.	felkéri a Bizottságot, hogy ennek megfelelően módosítsa javaslatát, az Európai Unió működéséről szóló szerződés 293. cikke (2) bekezdésének megfelelően;
3.	felhívja a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;
4.	felkéri a Tanácsot a Parlamenttel való újbóli konzultációra, ha lényegesen módosítani kívánja a Bizottság javaslatát;
5.	utasítja elnökét, hogy továbbítsa a Parlament álláspontját a Tanácsnak, a Bizottságnak, valamint a nemzeti parlamenteknek.

Módosítás		1
Rendeletre irányuló javaslat
19 preambulumbekezdés
	

	A Bizottság által javasolt szöveg
	Módosítás

	(19)	Ez a rendelet nem szolgáltat jogalapot a biometrikus adatok tárolására vonatkozó nemzeti szintű tagállami adatbázisok létrehozására és fenntartására, amelyre az adatvédelemre vonatkozó uniós jognak megfelelő nemzeti jog vonatkozik, beleértve szükségességének és arányosságának követelményét. Továbbá e rendelet nem szolgáltat jogalapot egy uniós szintű központi adatbázis létrehozásához vagy fenntartásához.
	(19)	Ez a rendelet nem szolgáltat jogalapot a biometrikus adatok tárolására vonatkozó nemzeti szintű tagállami adatbázisok létrehozására és fenntartására. Továbbá e rendelet nem szolgáltat jogalapot egy uniós szintű központi adatbázis létrehozásához vagy fenntartásához. Amint arra az európai adatvédelmi biztos a 21/2024. sz. véleményében emlékeztetett, a biometrikus adatok tagállamokban történő tárolására szolgáló nemzeti szintű adatbázisok létrehozásának vagy fenntartásának, vagy hasonlóképpen egy uniós szintű központi adatbázis létrehozásának vagy fenntartásának, valamint az ilyen adatok más célokra történő lehetséges felhasználásának meg kell felelnie a Charta szerinti szigorú szükségességi és arányossági vizsgálatnak, amint azt a Bíróság vonatkozó ítélkezési gyakorlata értelmezi.



Módosítás		2
Rendeletre irányuló javaslat
20 preambulumbekezdés
	

	A Bizottság által javasolt szöveg
	Módosítás

	(20)	Az okmányok hitelességének és a birtokos személyazonosságának ellenőrzése céljából a biometrikus azonosítókat a személyazonosító igazolványok és tartózkodási okmányok adathordozóján kell gyűjteni és tárolni. Tekintettel a személyazonosító igazolványok adathordozóján található elektronikus aláírásra, a birtokosnak az okmányra nyomtatottal azonos személyazonosító adatokat tartalmazó adathordozó révén történő azonosítása megbízhatóbb, mint az okmány vizuális ellenőrzése. Az uniós polgárok számára ezért lehetővé kell tenni, hogy a személyazonosító igazolványuk adathordozóján tárolt adatokat felhasználják arra, hogy magánszervezetek felé azonosítsák magukat. Az adathordozón tárolt ujjnyomatok ellenőrzését azonban csak kellően felhatalmazott személyzet végezheti, és csak abban az esetben, ha az okmány bemutatását jogszabály írja elő.
	(20)	A személyazonosító igazolványok és tartózkodási okmányok adathordozóján tárolt arcképmásokhoz csak az illetékes nemzeti hatóságok, uniós ügynökségek és magánszervezetek kellően felhatalmazott személyzete férhet hozzá az okmány hitelességének és a birtokos személyazonosságának ellenőrzése céljából. Az ilyen hozzáférésnek meg kell felelnie az uniós adatvédelmi jognak. Az arcképmások nem őrizhetők meg az említett célok eléréséhez szükségesnél hosszabb ideig, e célok elérését követően haladéktalanul törölni kell azokat, és nem továbbíthatók harmadik országoknak vagy nemzetközi szervezeteknek, kivéve, ha az uniós adatvédelmi jog ezt lehetővé teszi. E biztosítékok célja az arcképmás megfelelő védelmének biztosítása anélkül, hogy megtiltanák annak használatát.



Módosítás		3
Rendeletre irányuló javaslat
20 a preambulumbekezdés (új)
	

	A Bizottság által javasolt szöveg
	Módosítás

	
	(20a)	Az adathordozón tárolt ujjnyomatok ellenőrzését azonban csak az illetékes nemzeti hatóságok és az uniós ügynökségek kellően felhatalmazott személyzete végezheti, és csak abban az esetben, ha az okmány bemutatását uniós vagy nemzeti jog írja elő.



Módosítás		4
Rendeletre irányuló javaslat
23 preambulumbekezdés
	

	A Bizottság által javasolt szöveg
	Módosítás

	(23)	A tagállamok számára lehetővé kell tenni annak eldöntését, hogy a személyek nemét feltüntetik-e az e rendelet hatálya alá tartozó okmányokon. Amennyiben egy tagállam az ilyen okmányokon feltünteti a személy nemét, az ICAO 9303. sz. dokumentumában szereplő „F”, „M” vagy „X” jelöléseket, vagy adott esetben az adott tagállam nyelvén vagy nyelvein az azoknak megfelelő egy betűből álló kezdőbetűt kell alkalmazni.
	(23)	Az Európai Bíróság ítélkezési gyakorlatának sérelme nélkül1a a tagállamok számára lehetővé kell tenni annak eldöntését, hogy a személyek nemét feltüntetik-e az e rendelet hatálya alá tartozó okmányokon. Amennyiben egy tagállam az ilyen okmányokon feltünteti a személy nemét, az ICAO 9303. sz. dokumentumában szereplő „F”, „M” vagy „X” jelöléseket, vagy adott esetben az adott tagállam nyelvén vagy nyelvein az azoknak megfelelő egy betűből álló kezdőbetűt kell alkalmazni.

	
	_________________

	
	1a A Bíróságnak a C-4/23. sz., Mirin ügyben hozott, 2024. október 4-i ítélete, ECLI:EU:C:2024:845.



Módosítás		5
Rendeletre irányuló javaslat
26 preambulumbekezdés
	

	A Bizottság által javasolt szöveg
	Módosítás

	(26)	Amennyiben nehézségekkel jár a biometrikus azonosítók gyűjtése, a tagállamok biztosítják, hogy megfelelő eljárások álljanak rendelkezésre az érintett személy méltóságának tiszteletben tartására. Ezért figyelembe kell venni a nemekhez, valamint a gyermekek és a különleges bánásmódot igénylő személyek sajátos igényeihez kapcsolódó egyedi megfontolásokat.
	(26)	Amennyiben nehézségekkel jár a biometrikus azonosítók gyűjtése, a tagállamok biztosítják, hogy megfelelő eljárások álljanak rendelkezésre az érintett személy méltóságának tiszteletben tartására. Ezért figyelembe kell venni a nemekhez, valamint a gyermekek és a különleges bánásmódot igénylő személyek sajátos igényeihez kapcsolódó egyedi megfontolásokat. A képzett személyzetnek képzésben kell részesülnie a biometrikus azonosítók gyermekektől és kiszolgáltatott személyektől történő gyűjtésének bevált gyakorlatairól, biztosítva a nemre és az életkorra jellemző igényekre való érzékenységet, tiszteletben tartva ugyanakkor valamennyi egyén méltóságát.



Módosítás		6
Rendeletre irányuló javaslat
32 preambulumbekezdés
	

	A Bizottság által javasolt szöveg
	Módosítás

	(32)	A tagállamok kötelesek megosztani egymással a biztonságos adathordozón tárolt információkhoz való hozzáféréshez, az azok hitelesítéséhez és ellenőrzéséhez szükséges információkat. A biztonságos adathordozókhoz használt formátumoknak interoperábilisaknak kell lenniük, többek között az automatizált határátkelőhelyek tekintetében is.
	(32)	A tagállamok kötelesek megosztani egymással a biztonságos adathordozón tárolt információkhoz való hozzáféréshez, az azok hitelesítéséhez és ellenőrzéséhez szükséges információkat. A biztonságos adathordozókhoz használt formátumoknak interoperábilisaknak kell lenniük, többek között az automatizált határátkelőhelyek tekintetében is. A Bizottságnak elő kell mozdítania a tagállamok együttműködését e célkitűzések támogatása érdekében.



Módosítás		7
Rendeletre irányuló javaslat
43 preambulumbekezdés
	

	A Bizottság által javasolt szöveg
	Módosítás

	(43)	A jogalkotás minőségének javításáról szóló, 2016. április 13-i intézményközi megállapodással9 összhangban a Bizottságnak leghamarabb az e rendelet alkalmazásának kezdőnapjától számított hat év elteltével értékelést kell végeznie e rendeletről többek között a meghatározott nyomonkövetési rendelkezések révén gyűjtött információk alapján annak értékelése céljából, hogy milyen tényleges hatásokkal járt a rendelet, és hogy szükség van-e további lépések megtételére. A nyomon követés céljából a tagállamoknak statisztikákat kell gyűjteniük az általuk kiállított személyazonosító igazolványok és tartózkodási okmányok számáról.
	(43)	A Bizottságnak e rendelet végrehajtásáról – beleértve a biztonság szintjének megfelelőségéről, figyelembe véve az alapvető jogokra és az adatvédelmi elvekre gyakorolt hatásokat – e rendelet hatálybalépésétől számított két évvel, illetve tizenegy évvel jelentést kell tennie. A jogalkotás minőségének javításáról szóló, 2016. április 13-i intézményközi megállapodással összhangban a Bizottságnak az e rendelet hatálybalépésétől számított hat évvel, majd azt követően hatévente értékelést kell végeznie e rendeletről többek között a meghatározott nyomonkövetési rendelkezések révén gyűjtött információk alapján annak értékelése céljából, hogy milyen tényleges hatásokkal járt a rendelet, és hogy szükség van-e további lépések megtételére. A nyomon követés céljából a tagállamoknak statisztikákat kell gyűjteniük az általuk kiállított személyazonosító igazolványok és tartózkodási okmányok számáról.

	_________________
	_________________

	9 HL L 123., 2016.5.12., 1. o., ELI: http://data.europa.eu/eli/agree_interinstit/2016/512/oj.
	9 HL L 123., 2016.5.12., 1. o., ELI: http://data.europa.eu/eli/agree_interinstit/2016/512/oj.



Módosítás		8
Rendeletre irányuló javaslat
3 cikk – 2 bekezdés – 2 albekezdés
	

	A Bizottság által javasolt szöveg
	Módosítás

	Az első albekezdéstől eltérve, az okmány száma az I. zónába is beilleszthető, és a személy nemének megjelölése nem kötelező.
	Az első albekezdéstől eltérve, az okmány száma az I. zónába is beilleszthető, és a személy nemének megjelölése opcionális. Amennyiben egy tagállam az e rendelet hatálya alá tartozó okmányokon feltünteti a személy nemét, az ICAO 9303. sz. dokumentumában szereplő „F”, „M” vagy „X” jelöléseket, vagy adott esetben az adott tagállam hivatalos nyelvén vagy nyelvein az azoknak megfelelő egy betűből álló kezdőbetűt kell alkalmazni.



Módosítás		9
Rendeletre irányuló javaslat
3 cikk – 5 bekezdés
	

	A Bizottság által javasolt szöveg
	Módosítás

	(5)	A személyazonosító igazolványoknak magukban kell foglalniuk egy kiemelten biztonságos adathordozót, amely tartalmazza a birtokos arcképmását és két ujjnyomatot interoperábilis digitális formátumban. A biometrikus azonosítók rögzítéséhez a tagállamoknak a C(2021)3726 bizottsági végrehajtási határozattal12 módosított (2018)7767 bizottsági végrehajtási határozatban13 megállapított műszaki előírásokat kell alkalmazniuk.
	(5)	A személyazonosító igazolványoknak magukban kell foglalniuk egy kiemelten biztonságos adathordozót, amely tartalmazza a birtokos arcképmását és két ujjnyomatot interoperábilis digitális formátumban. A biometrikus azonosítók e két típusának rögzítéséhez a tagállamoknak a C(2021)3726 bizottsági végrehajtási határozattal módosított C(2018)7767 bizottsági végrehajtási határozatban megállapított műszaki előírásokat kell alkalmazniuk.

	_________________
	_________________

	12 A Bizottság C(2018) 7767 végrehajtási határozata (2018. november 30.) a harmadik országok állampolgárai tartózkodási engedélye egységes formátumára vonatkozó műszaki előírások megállapításáról és a C(2002) 3069 határozat hatályon kívül helyezéséről.
	12 A Bizottság C(2018) 7767 végrehajtási határozata (2018. november 30.) a harmadik országok állampolgárai tartózkodási engedélye egységes formátumára vonatkozó műszaki előírások megállapításáról és a C(2002) 3069 határozat hatályon kívül helyezéséről.

	13 A Bizottság C(2021) 3726 végrehajtási határozata (2021. június 4.) a C(2018) 7767 végrehajtási határozat III. mellékletének a rendelkező hivatkozások jegyzéke tekintetében történő módosításáról.
	13 A Bizottság C(2021) 3726 végrehajtási határozata (2021. június 4.) a C(2018) 7767 végrehajtási határozat III. mellékletének a rendelkező hivatkozások jegyzéke tekintetében történő módosításáról.



Módosítás		10
Rendeletre irányuló javaslat
10 cikk – 3 bekezdés
	

	A Bizottság által javasolt szöveg
	Módosítás

	(3)	Hacsak az uniós vagy a nemzeti jog adatkezelés céljából ezt nem írja elő, a személyazonosító igazolványok vagy tartózkodási okmányok megszemélyesítésének céljából tárolt biometrikus azonosítókat kiemelten biztonságos módon, csak az okmány átvételének időpontjáig, de minden esetben legfeljebb a kiállítástól számított 90 napig lehet tárolni. Ezen időszakot követően ezeket a biometrikus azonosítókat azonnal törölni kell vagy meg kell semmisíteni.
	(3)	A személyazonosító igazolványok vagy tartózkodási okmányok megszemélyesítésének céljából tárolt biometrikus azonosítókat kiemelten biztonságos módon, csak az okmány átvételének időpontjáig, de minden esetben legfeljebb a kiállítástól számított 90 napig lehet tárolni. Ezen időszakot követően ezeket a biometrikus azonosítókat azonnal törölni kell vagy meg kell semmisíteni. Ezen adatok más célból történő kezelésére a nemzeti jogban vagy az uniós adatvédelmi jogban előírt korlátozások és feltételek vonatkoznak.



Módosítás		11
Rendeletre irányuló javaslat
11 cikk – 4 bekezdés
	

	A Bizottság által javasolt szöveg
	Módosítás

	(4)	A külső szolgáltatókkal való együttműködés nem zárja ki a tagállamnak a személyes adatokkal kapcsolatos kötelezettségek megsértése miatt az uniós vagy a nemzeti jog alapján keletkező felelősségét.
	(4)	A külső szolgáltatókkal való együttműködés nem zárja ki a tagállamnak a személyes adatokkal kapcsolatos kötelezettségek megsértése miatt az uniós vagy a nemzeti jog alapján keletkező felelősségét. A tagállamok biztosítják, hogy valamennyi külső szolgáltató megfeleljen az uniós és nemzeti adatvédelmi jognak, és hogy megfelelő intézkedéseket fogadjanak el a kiszervezett folyamatok során a személyes adatokhoz való jogosulatlan hozzáférés vagy az azokkal való visszaélés megelőzése érdekében.



Módosítás		12
Rendeletre irányuló javaslat
11 cikk – 6 bekezdés – 1 albekezdés – bevezető rész
	

	A Bizottság által javasolt szöveg
	Módosítás

	A személyazonosító igazolványok és tartózkodási okmányok adathordozóján tárolt biometrikus adatok kizárólag az uniós és nemzeti jog alapján, az alábbiak ellenőrzése céljából használhatók fel:
	A birtokosnak a személyazonosító igazolványok és tartózkodási okmányok adathordozóján tárolt arcképmásához kizárólag az illetékes nemzeti hatóságok, uniós ügynökségek és magánszervezetek kellően felhatalmazott személyzete férhet hozzá, az uniós adatvédelmi jognak megfelelően, az alábbiak ellenőrzése céljából:



Módosítás		13
Rendeletre irányuló javaslat
11 cikk – 6 bekezdés – 1 a albekezdés (új)
	

	A Bizottság által javasolt szöveg
	Módosítás

	
	Az arcképmáshoz magánszereplők általi hozzáféréshez a birtokos hozzájárulása is szükséges, kivéve, ha a hozzáférés a hozzájárulástól függetlenül feltétlenül szükséges az első albekezdésben meghatározott célokból, és azt az uniós vagy nemzeti jog az uniós adatvédelmi joggal összhangban előírja.



Módosítás		14
Rendeletre irányuló javaslat
11 cikk – 6 bekezdés – 2 albekezdés
	

	A Bizottság által javasolt szöveg
	Módosítás

	Az adathordozón tárolt két ujjnyomathoz kizárólag az illetékes nemzeti hatóságok és az uniós ügynökségek kellően felhatalmazott személyzete férhet hozzá.
	A birtokosnak az adathordozón tárolt két ujjnyomatához kizárólag az illetékes nemzeti hatóságok és az uniós ügynökségek kellően felhatalmazott személyzete férhet hozzá az első albekezdésben meghatározott célokból, az uniós és nemzeti adatvédelmi joggal összhangban.



Módosítás		15
Rendeletre irányuló javaslat
13 cikk – cím
	

	A Bizottság által javasolt szöveg
	Módosítás

	Értékelés
	Jelentéstétel és értékelés



Módosítás		16
Rendeletre irányuló javaslat
13 cikk – -1 bekezdés (új)
	

	A Bizottság által javasolt szöveg
	Módosítás

	
	(-1)	A Bizottság ... [e rendelet hatálybalépésének napjától számított két évvel]-ig, valamint ... [e rendelet hatálybalépésének napjától számított 11 évvel]-ig jelentést tesz e rendelet végrehajtásáról az Európai Parlamentnek, a Tanácsnak és az Európai Gazdasági és Szociális Bizottságnak, különösen az alapvető jogok és a személyes adatok védelme tekintetében.



Módosítás		17
Rendeletre irányuló javaslat
13 cikk – 1 bekezdés – bevezető rész
	

	A Bizottság által javasolt szöveg
	Módosítás

	(1)	A Bizottság leghamarabb [hat évvel a rendelet hatálybalépését követően]-án/-én elvégzi e rendelet értékelését, és a főbb megállapításokról jelentést nyújt be az Európai Parlamentnek, a Tanácsnak és az Európai Gazdasági és Szociális Bizottságnak. A jelentés különösen a következőkre összpontosít:
	(1)	A Bizottság legkésőbb ... [hat évvel e rendelet hatálybalépését követően]-án/-én, majd azt követően hatévente elvégzi e rendelet értékelését, és a főbb megállapításokról jelentést nyújt be az Európai Parlamentnek, a Tanácsnak és az Európai Gazdasági és Szociális Bizottságnak. A jelentés különösen a következőkre összpontosít:



Módosítás		18
Rendeletre irányuló javaslat
13 cikk – 1 bekezdés – d a pont (új)
	

	A Bizottság által javasolt szöveg
	Módosítás

	
	da)	az ideiglenesen használt azonosító okmányok közös biztonsági elemeinek bevezetése azok jobb felismerhetősége érdekében;



Módosítás		19
Rendeletre irányuló javaslat
13 cikk – 1 bekezdés – d b pont (új)
	

	A Bizottság által javasolt szöveg
	Módosítás

	
	db)	a tartózkodási okmányok biztonsági elemei további harmonizálásának szükségessége.

